/* COM/2010/0476 final */ KOMISIJAS ZIŅOJUMS EIROPAS PARLAMENTAM UN PADOMEI Trešais uzraudzības ziņojums par Rumānijas tērauda rūpniecības restrukturizāciju





[pic] | EIROPAS KOMISIJA | Briselē, 16.9.2010 COM(2010) 476 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI Trešais uzraudzības ziņojums par Rumānijas tērauda rūpniecības restrukturizāciju KOMISIJAS ZIŅOJUMS EIROPAS PARLAMENTAM UN PADOMEI Trešais uzraudzības ziņojums par Rumānijas tērauda rūpniecības restrukturizāciju IEVADS Šajā ziņojumā apkopoti Rumānijas tērauda rūpniecības restrukturizācijas pēdējā gada rezultāti. Ziņojums sagatavots, ievērojot Līguma par Rumānijas pievienošanos[1] ES VII pielikumā precizētās uzraudzības prasības. Eiropas Savienība vienojās par pārejas posma pasākumiem restrukturizācijas atbalstam, lai Rumānija varētu pabeigt tērauda rūpniecības restrukturizāciju. Rumānijai atļāva piešķirt valsts atbalstu restrukturizācijai ar šādiem nosacījumiem: - restrukturizācijas perioda beigās tiek panākta lielāka saņēmējuzņēmumu dzīvotspēja normālos tirgus apstākļos, - atbalsta apjomu un intensitāti stingri ierobežo līdz minimumam, kas noteikti vajadzīgs, lai atjaunotu šādu dzīvotspēju, - kopējais jaudas samazinājums attiecībā uz gatavo produkciju ir vismaz 2,05 miljoni tonnu. Komisija ir pieņēmusi divus uzraudzības ziņojumus — par 2006. gadu[2] un 2007. gadu[3]. Šis ir trešais un pēdējais uzraudzības ziņojums, kurā, pamatojoties uz datiem, kas kļuva pieejami tikai pēc 2008. gada, izvērtēti 2008. gadā sasniegtie rezultāti. RESTRUKTURIZĀCIJAS UZRAUDZĪBAS REZULTĀTI VII protokola noteikumi attiecas uz šādiem uzņēmumiem: Ispat Sidex Galati (tagad Arcelor Mittal Galati ), Siderurgica Hunedoara (tagad Mittal Steel Hunedoara ), COS Targoviste (tagad Mechel Targoviste ), CS Resita (tagad TMK Resita ), IS Campia Turzii (tagad Mechel Campia Turzii ) un Donasid Siderca Calarasi (tagad Tenaris Donasid ). Minētie uzņēmumi 2008. gadā saražoja vairāk nekā 90 % no Rumānijas neapstrādāta tērauda produkcijas. Galveno restrukturizācijas kritēriju uzraudzība Valsts atbalsts Pievienošanās līguma VII pielikumā noteikta maksimālā valsts atbalsta summa, ko drīkst piešķirt Rumānijas tērauda rūpniecības uzņēmumiem, un aizliegts piešķirt valsts atbalstu citiem tērauda rūpniecības uzņēmumiem, kas nav uzskaitīti VII pielikuma A papildinājumā. Maksimālā atļautā valsts atbalsta summa bija ROL 49 985 miljardi (EUR 1,2 miljardi). Šā atbalsta mērķis bija galvenokārt finanšu restrukturizācija (parāda aizstāšana ar pašu kapitālu, parāda norakstīšana komunālo pakalpojumu sniedzējiem) un minimāli palielināt no nodokļiem (PVN un uzņēmuma peļņas nodokļa) atbrīvoto uzņēmumu skaitu. Piešķirto atbalstu aprēķināja, pamatojoties uz apstiprināto restrukturizācijas valsts programmu ( NRP ) un tiem individuālajiem komercdarbības plāniem ( IBP ), kuros atzīts, ka izmaksu samazināšanai un gatavās produkcijas kvalitātes paaugstināšanai vislielākā nozīme ir ieguldījumiem. Lielāko summas daļu piešķīra 2003. un 2004. gadā. Ne sarakstā minētajiem uzņēmumiem, ne kādam citam Rumānijas tērauda ražotājam citu valsts atbalstu pēc 2004. gada nepiešķīra. Komisija, balstoties uz pieejamo informāciju, secināja, ka Rumānija ir izpildījusi saistības, kas skar valsts atbalstu. Jaudas samazināšana Lai kompensētu konkurences priekšrocības, kas uzņēmumiem radās, saņemot restrukturizācijas atbalstu, pievienošanās līguma VII pielikuma A papildinājumā pieprasīts slēgt vairākas ražotnes. Tādēļ periodā no 1993. līdz 2008. gadam Rumānijai bija jāpanāk 2 050 000 tonnu liels neto jaudas samazinājums attiecībā uz gatavo produkciju. Veicot uzraudzību, konstatēja, ka visas ražotnes slēgtas saskaņā ar attiecīgo Komisijas lēmumu[4]. Turklāt Rumānijas tērauda ražošanas uzņēmumi nolēma brīvprātīgi slēgt dažas nerentablas ražotnes, tostarp apspaidu un velmēšanas stāvus, izliekta profila un stiepļu stāvus. Citi svarīgākie restrukturizācijas kritēriji Dzīvotspēja un finanšu darbība Restrukturizācijas perioda beigās 2008. gadā visiem atbalstītajiem uzņēmumiem bija jāiztur Komisijas noteiktā dzīvotspējas pārbaude, kas minēta VII pielikumā[5]. Visiem uzņēmumiem EBITDA ir no 8,5 % līdz 21,6 % (mērķis — 10,0 %) un EBIT ir no 4,6 % līdz 19,5 % (mērķis — 1,5 %). Neapmierinošs EBITDA rādītājs bija tikai vienam uzņēmumam: Mechel Campia Turzi . Rādītājs atbilst uzņēmuma jaunajai ieguldījumu attīstības programmai ( NDP ), ko apstiprinājusi Komisija un kas darbosies līdz 2011. gadam. Novirzīšanās no mērķa nav bīstama, un uzņēmums pierādījis, ka attiecībā uz abiem dzīvotspējas kritērijiem restrukturizācijas periodā tas attīstījās nepārtraukti un ļoti pozitīvi. Kaut gan 2008. gada pēdējā ceturksnī krīze uzņēmumu bija skārusi smagi, 2008. gadā Mechel Campia Turzi EBITDA rādītājs bija trīsreiz augstāks, nekā paredzēts NDP . Produktivitāte un nodarbinātība Rumānijas tērauda rūpniecībā 2008. gadā darba vietu skaits bija lielāks, nekā prognozēts (vidējais nodarbinātības līmenis gadā bija 33 200 salīdzinājumā ar NRP mērķi – 43 308), kas nozīmē, ka no 2004. līdz 2008. gadam nozari pameta 14 200 nodarbināto. Šādu rezultātu sekmējuši ārpakalpojumi, priekšlaicīga pensionēšanās un brīvprātīga darba attiecību pārtraukšana. Lai gan darba produktivitāte uzlabojās, restrukturizācijas perioda beigās dažiem uzņēmumiem, kuri saņēma atbalstu, produktivitātes rādītāji bija zemāki par IBP izvirzītajiem mērķiem un ievērojami zemāki par ES tērauda rūpniecības līmeņiem, kā norādīts pievienošanās līguma VII pielikumā. Zema ražošanas apjoma dēļ 2008. gadā pēc nepārtrauktas izaugsmes 2004.–2008. gadā samazinājās valsts faktiskais kopējais produktivitātes koeficients. Atsevišķu uzņēmumu rezultāti būtiski atšķiras. Uzņēmuma Arcelor Mittal meitasuzņēmumi Galati un Hunedoara neatbilst IBP un Eiropas kritērijiem. Tomēr tam par iemeslu ir produkcija, kas bija zemāka, nekā plānots krīzes dēļ, kura ārkārtīgi ietekmēja uzņēmumu darbības rezultātus. 2008. gada pirmajā pusē Galati un Hunedoara produktivitātes līmeņi gandrīz sasniedza IBP mērķi, tomēr 2008. gada pēdējos sešos mēnešos tie būtiski pazeminājās, jo pieprasījums kopumā bija sarucis. Minētie meitasuzņēmumi, kas 2009. gadā pabeidza štatu samazināšanu, gandrīz sasniedza IBP mērķus, lai gan tos bija skāris tirgus sarukums. Uzņēmumu Tenaris Donasid un Mechel meitasuzņēmumu Targoviste un Campia Turzi produktivitātes rezultāti gandrīz atbilst IBP mērķiem un restrukturizācija uzrāda pozitīvu attīstību. Uzņēmumā TMK Resita produktivitātes koeficients ir tikai ap 50 % no IBP mērķa. Tomēr, ja ņem vērā tikai darbaspēku, kas tieši saistīts ar tērauda ražošanu, uzņēmums plānu ir pārsniedzis. Izmaksu samazināšana Lai gan atsevišķu uzņēmumu līmenī gūtie rezultāti būtiski atšķiras, tie visi atspoguļo zināmu pasākumu veidus, kas veikti, lai samazinātu darbības izmaksas. Atsevišķās jomās visiem uzņēmumiem nepieciešamais izmaksu samazinājums bija iespējams tikai ar jauniem ieguldījumiem ilgtermiņā. Turklāt visi uzņēmumi sasniedza ieguldījumu mērķus, kas apstiprināti to IBP . Uzņēmumi ieguldīja no 150 330 % no plānotās summas. Tomēr ieguldījuma ietekme visos uzņēmumos uzreiz nebija manāma. Uzņēmumā Arcelor Mittal Galati vispārējā izmaksu samazināšanas stratēģija, ko īstenoja visā restrukturizācijas periodā, bija paredzēta šķidrajai fāzei un karstajai velmēšanai. Šāds iznākums tika sasniegts, jo veica milzīgus ieguldījumus. Tomēr, lai gan minētie pasākumi tika īstenoti, izmaksu samazinājumi nebija pietiekami. Uzņēmums tik un tā ļoti centās samazināt izmaksas visā restrukturizācijas programmas laikā. 2008. gadā uzņēmums sāka īstenot stratēģiju, kuras mērķis bija celt produktivitāti un samazināt augsto īpašo patēriņu, kas ietekmē saimnieciskās darbības izmaksas. Tomēr tagadējie tirgus apstākļi uzņēmumu spieduši minētos plānus apturēt, līdz tirgus atgūsies. Pareizi īstenojot šo stratēģiju, sasniegtie darbības līmeņi tiks paaugstināti vēl vairāk. 2008. gadā Mittal Steel Hunedoara uz laiku atcēla jaunās izstrādes programmas īstenošanu, kas tomēr tika turpināta 2010. gada sākumā. Tās mērķis ir vēl vairāk samazināt izmaksas, ceļot produktivitāti un samazinot specifisko patēriņu, un uzlabot energoefektivitāti. Gaidāmie rezultāti atspoguļotu būtiskus uzlabojumus, apliecinot, ka izmaksas tiek veiksmīgi samazinātas. Pēdējo četru uzņēmumu darbība liecina par nepārtrauktu izmaksu samazināšanu, lielākoties pilda IBP mērķus un pilnveidojas saskaņā ar starptautiskajiem tērauda ražošanas darbības kritērijiem. Tomēr uzlabojumi vēl ir nepieciešami, sevišķi saistībā ar konkrēto izejmateriālu patēriņu, zemas kvalitātes ražojumu proporciju un energoefektivitāti. Vides aizsardzība Pievienošanās līgumā noteikts pārejas posma režīms un izveidots to objektu saraksts, uz kuriem attiecas līdz 2014. gada decembrim piešķirtais izņēmums saistībā ar atbilstību IPNK direktīvai[6]. Integrētās atļaujas, kas piešķirtas nozares tērauda ražotnēm, paredz īstenot vides ieguldījumu programmas. Mittal Steel Hunedoara un TMK Resita savus individuālos IBP mērķus saistībā ar vides ieguldījumiem nesasniedza, bet faktiskie tēriņi tika pielāgoti integrētajām atļaujām. Saistībā ar Arcelor Mittal Galati ieguldījumu programma, par ko vienojās, piešķirot atļauju, 2008. gadā pilnība īstenota nebija, bet kopējie vides ieguldījumi 2004.–2008. gadam pārsniedza IBP mērķi. SECINāJUMI Šis ir pēdējais uzraudzības ziņojums par tērauda rūpniecības restrukturizāciju Rumānijā. Komisija uzskata, ka, ņemot vērā gūtos rezultātus, pievienošanās līguma VII pielikuma prasības ir izpildītas: - kopējais restrukturizācijas atbalsts, ko piešķīra atbalstītajiem uzņēmumiem, bija mazāks par maksimālajām pieļaujamajām summām; - tika panākts neto jaudas samazinājums; - VII pielikuma A papildinājumā izvirzītie restrukturizācijas kritēriji (dzīvotspēja, produktivitāte un izmaksu samazināšana) tika pārsvarā izpildīti. Komisija secina, ka pārejas periodā (2004–2008) veiktā restrukturizācija ir apmierinoša. Diemžēl pēdējā restrukturizācijas gadā globālā krīze smagi skāra minēto uzņēmumu darbību. Pieprasījums pēc tērauda ražojumiem būtiski samazinājās, tādēļ darbības rādītāji bija zemāki, nekā plānots. Jānorāda, ka uzņēmumu gūtie rezultāti visā restrukturizācijas periodā (sevišķi produktivitātes celšana) tiem ļāva izturēt īpaši grūtos tirgus apstākļus 2008. gadā. Nepieciešami vēl citi centieni, lai pilnībā panāktu noturīgu dzīvotspēju, kura minētajiem uzņēmumiem ļautu tikt galā ar visām iespējamām tirgus svārstībām. Tas panākams, izmaksu samazināšanas stratēģiju īstenojot tikai ilgtermiņā un nākotnei izstrādājot saskaņotas stratēģijas. [pic] [1] OV L 157, 21.6.2005., 3. lpp. [2] COM/2008/511. [3] COM/2009/146. [4] Lēmums 3010/91/EOTK, OV L 286, 16.10.1991., 20. lpp. [5] OV C 244, 1.10.2004., 2. lpp.Uzņēmumiem jāpanāk, lai:-bruto saimnieciskās darbības rezultāts, t. i., rezultāts pirms procentiem, nodokļiem, nolietojuma un amortizācijas ( EBITDA ), būtu vismaz 10 % neintegrētiem tēraudrūpniecības uzņēmumiem un 13,5 % integrētām metalurģiskajām rūpnīcām);- kapitāla rentabilitāte no apgrozījuma būtu vismaz 1,5 % (t. i., rezultāts pirms procentiem un nodokļiem ( EBIT )). [6] Padomes Direktīva 96/61/EK, OV L 257, 10.10.1996., 26. lpp.